OpenLLM-France/wikimedia huggingface dataset:
# Peio Arreitunandia

Peio Arreitunandia Quintero (Vila de Cruces, 1974ko uztailaren 24a - ) Galizian jaiotako txirrindulari mutrikuar ohia da.
1999an profesionaletan debutatu zuen Euskaltel-Euskadi taldean, baina 2001ean talderik gabe zegoela afizionatuetara itzuli zen Cafés Baqué taldean korritzeko. 2002an profesionaletara itzuli zen Carvalhelhos-Boavista taldearekin.

## Taldeak

| Urteak | Taldea |
| 1999-2000 | Euskaltel-Euskadi |
| 2001 | Cafés Baqué |
| 2002-2003 | Carvalhelhos-Boavista |
| 2004 | Cafés Baqué |
| 2005-2007 | Team Barloworld |

## Palmaresa
### Amateurretan

1997
* Nafarroako Itzuliko etapa 1
* Goierriko Itzulia
* Xanisteban Saria
* Euskaldun Txapelketa
* 3. Gervais Memorialan
1998
* San Gregorio Saria
* Dorletako Ama Saria
* 2. San Juan Sari Nagusian
* 3. Gorlako Igoeran
* 3. Euskaldun Txapelketan
* 5. Bizkaiko Biran
1999
* 6. Etorkizuneko Tourrean
2001
* San Roman Saria
* Aiara Zirkuitua
* Palentziako Itzulia
* Tenerifeko Itzulia
* San Roman Saria
* 2. Zamorako itzulian
* 2. Lemoiz Klasikan

### Profesionaletan

2002
* 3. Joaquim Agostinho Garaikurran
* 4. Portugalgo Itzulian
* 7. Guadarramako Mendateetako Klasikan
2003
* Portugalgo Itzuliko bederatzigarren etapa
* 3. Guadarramako Mendateetako Klasikan
* 4. Joaquim Agostinho Garaikurran
* 8. Ordiziako Klasikan
2004
* 7. Laudioko Sari Nagusian
* 9. Urkiolako Igoeran
2005
* Murtziako Itzuliko laugarren etapa
* Euskal Bizikletako hirugarren etapa
* 3. Setmana Catalanan
* 5. Portugalgo Itzulian
* 6. Udaberriko Klasikoan
* 9. Miguel Indurain Sari Nagusian
2006
* 4. Euskal Bizikletan
* 6. Alcobendasko Klasikan
2007
* 2. Luganoko Sari Nagusian
* 3. Narancoko Igoeran
* 8. Placci Kopan

## Kanpo estekak

* Peio Arreitunandia - ProCyclingStats
* (Gaztelaniaz) Peio Arreitunandiaren webgune ofiziala
* Datuak: Q716532
* Multimedia: Pedro Arreitunandia / Q716532
# Peio Azketa

Pello Azketa Menaya (Iruñea, Nafarroa, 1948ko apirilaren 13a) nafar margolaria da. Iruñeko Arte eta Lanbide Eskolan ikasi zuen 1966tik 1968ra, eta 1974an egin zuen bere lehenengo bakarkako erakusketa. Orduz gero maiz erakutsi du bere lana bakarka, besteak beste Nafarroako Aurrezki Kutxaren Kultura Gelan, Iruñean (1975), Gasteizko Arte Eder Galerian (1976), Bilboko Mikeldi galerian (1977), Iruñeko Zitadelako Arte Galerian (1982), Bilboko Artederren (1983), Iruñeko García Castañón Aretoan (1985).
1975ean, Gasteizen eta Sevillan eratutako erakusketa bitan, hamarraldi hartan Iruñean lanean ziharduten hainbat margolariren lanak aurkeztu ziren. Pello Azketaren margolanekin batera, besteak beste, Mariano Royo, Pedro Salaberri, Pedro Manterola, Javier Morrás edota J. Antonio Eslabaren lanak aurkeztu ziren. Urtebete lehenago, 1974an, José María Moreno Galván Triunfo aldizkarian idatzitako artikulu batean hasi zen "Escuela de Pamplona" izena zabaltzen, garai hartan Iruñean lanean ari zen artista taldea izendatzeko, eta urteek aurrera egin ahala finkatu egin da deitura hori. 1995ean, Iruñeko Planetarioak talde horri eskainitako erakusketa antolatu zuen, belaunaldi horren ekarpena berraztertu nahirik, eta ondoren ere egin izan da talde haren lana bildu duen erakusketarik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265713
# Peio Egaña

    Artikulu hau pilotariari buruzkoa da; beste esanahietarako, ikus «Egaña».
Peio Egaña, pilota arloan Egaña II.a deituraz ezaguna (Iruñea, Nafarroa Garaia, 1966ko martxoaren 28a) pala-jokalari ohia da.
Bartzelonako Olinpiar Jokoetan trinketan parte hartu zuen. Javier Ubanell, Luis Altadill eta Fernando Mendiluzerekin batera zilarrezko domina lortu zuen, Argentinak menderatua.
Munduko Pilota Txapelketetan ere parte hartu zuen: 1990ean Habanan zilarrezko domina, 1994an Baionan eta 1986an Gasteiz brontzezkoak eta 1998an Mexiko Hirian ezer lortuz.

## Bibliografia

* Historia de la Pelota en Navarra. Diario de Navarra ISBN 84-89103-38-0..

## Kanpo estekak

* Datuak: Q11698690
# Pointe Chausenque

Pointe Chausenque, Pirinioetako hirumilako mendi bat da, 3.204 metroko garaiera du. Frantziako Pirinio Garaiak departamenduan dago.
Frantziako Pirinioetan osoki kokatua dagoen gailurrik garaiena da, Espainia-Frantzia arteko mugan mendi garaiagoak egon arren.
1822ko ekainaren 30ean Vincent de Chausenque mendizaleak eta Cauterets udalerriko gidari batek lehenbizikoz igo zuten.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q2478255
* Multimedia: Pointe Chausenque / Q2478255
# Pointe du Hoc

Pointe du Hoc Frantziako Cricqueville-en-Bessin udalerrian (Calvados departamendua), Mantxako kanalaren bazterrean dagoen itsasmuinoa da. 30 mko garaiera duen labarraren oinetan, harribilezko hondartza estu bat dago. Bigarren Mundu Gerran Omaha Beach eta Utah Beachen arteko punturik gorena zen. Alemaniarrek betoizko kasamata eta kanoi-bateriekin gotortu zuten. E egunean (1944ko ekainaren 6an) Ameriketako Estatu Batuetako Armadako ranger talde batek eraso eta hartu zuen, labarretan gora eskalatuz.

## Erreferentziak

* ↑ La Pointe du Hoc Memorial-caen.fr

## Kanpo estekak

* Datuak: Q284649
* Multimedia: Pointe du Hoc / Q284649
# Pointe des Aires

Pointe des Aires, Pirinioetako hirumilako mendi bat da, 3.028 metroko garaiera du. Espainiako Aragoi autonomia erkidegoko Huesca probintzia eta Frantziako Pirinio Garaiak departamenduaren artean dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11942162
# Pointe-à-Pitre kantonamendua

Pointe-à-Pitre kantonamendua Frantziako kantonamendu bat da. Guadalupe departamenduan dago, Guadalupe eskualdean. Guztira 1 udalerri ditu eta Pointe-à-Pitre da bere hiriburua.

## Kanpo estekak

* Datuak: Q18524281
# Pointe Coupee parrokia (Louisiana)

Pointe Coupee parrokia (ingelesez: Pointe Coupee Parish) Louisianako parrokia bat da, Ameriketako Estatu Batuetan. Hiriburua New Roads da. 2010eko zentsuaren arabera 22.802 biztanle zituen, Pointe Coupee Parish kilometro koadroko azaleran.

## Geografia

Pointe Coupee parrokiak 1.529,94 kilometro koadro ditu. Horietatik 86,42 ura dira. Beste 1.443,52 lurra dira. Biztanleria dentsitatea 14,9 da.

## Demografia

2010eko zentsoan bizi ziren 22.802 pertsonetatik 14.240 txuriak edo hispanoak dira. Horietatik hispano edo latino kategorian 492 dira. 8.247 beltzak edo afroamerikarrak. 16 amerikar natiboak ziren eta 0 Hawaii edo Pazifikoko irletako natiboak. 57 asiarrak ziren. Bestelako arraza bat kategorian 41 biztanle daude. Bukatzeko euren burua arraza bat baino gehiagotan 201 pertsonek kokatzen zuten.

### Biztanleria piramidea
## Kanpo estekak

* Datuak: Q506951
* Multimedia: Pointe Coupee Parish, Louisiana / Q506951
# Pointe du Lac (Parisko metroa)

Pointe du Lac Parisko metroaren geltokia da, Créteil udalerrian kokatuta dagoena.

## Ikus, gainera

* Parisko metroa
* Parisko metroaren geltokiak
* 8. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q935233
* Multimedia: Pointe du Lac (Paris Metro) / Q935233
# Pointe-à-Pitre

Pointe-à-Pitre (frantsesez Pointe-à-Pitre, pwɛ̃tapitʁ ahoskatua; Antillako kreolez Lapwent, lapwɛ̃t ahoskatua) Frantziako Guadalupe itsasoz haraindiko eskualdeko hiria da. Hiria Grande-Terre uhartean dago.
Departamenduko hiriburua ez den arren, uharteko aglomeraziorik handiena osatzen du. Nazioarteko aireportua ere badu, Pointe-à-Pitrekon hain zuzen ere.

## Geografia

Grande-Terre uharteko hego-mendebaldeko aldean dago, Karibeko itsasertzean. Rivière Salée ("ibai gazi") izeneko itsasertza, Grande-Terre eta Basse-Terre uharteak banatzen dituena, gertu du. Inguruan Les Abymes, Baie-Mahault eta Le Gosier udalerriak ditu. Kareharrizko ordoki batean kokaturik, Petit Cul-de-Sac Marin badiak portu babestua sortzen du.

## Klima

Datu klimatikoak (Pointe-a-Pitre) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 29.1 | 29.1 | 29.4 | 30.1 | 30.7 | 31.3 | 31.5 | 31.6 | 31.5 | 31.2 | 30.5 | 29.6 | 30.5 |
| Batez besteko tenperatura minimoa (°C) | 19.9 | 19.9 | 20.4 | 21.7 | 23.1 | 23.8 | 23.8 | 23.7 | 23.3 | 22.9 | 22.1 | 20.9 | 22.1 |
| Pilatutako prezipitazioa (mm) | 84 | 64 | 73 | 123 | 148 | 118 | 150 | 198 | 236 | 228 | 220 | 137 | 1779 |
| Iturria: World Meteorological Organisation (NBE) ||||||||||||||

## Historia

Guadalupeko bi uharte nagusien lotunean kokaturik, frantziar agintari kolonialek aspalditik zebilen bertan hiri bat eratzeko asmotan, baina 1713 eta 1730 artean hainbat aldiz saiatu arren, ezin izan zuten, eremu zingiratsua zelako.
Britainiar okupazioan (1759–1763) zingiraren ondoko muino batean gotorleku bat ezarri zuten, frantziarren eskuetara itzuli zenean egungo hiriaren sorleku bilakatu zena. Gabriel de Clieu gobernadoreak 1764an hiria eratu eta inguruko zingirak drainatzeari ekin zioten.
1780an suak hiria suntsitu zuen eta 1843an lurrikara batek. Hondamendiak berriro gertatu ziren: suteak, 1850, 1871 eta 1931n; lurrikarak, 1851 eta 1897an; eta urakanak, 1865 eta 1928an. Kolera-epidemia batzuk ere jasan zituen.

## Demografia

Pointe-à-Pitre udalerria zazpi udalerriz osaturiko aglomerazio baten hiriburua da, 1999ko erroldaren arabera 171.773 biztanle zituena. Hona hemen zazpi udalerriak:
* Les Abymes (63.054 bizt.)
* Le Gosier (25.360 bizt.)
* Baie-Mahault (23.389 bizt.)
* Pointe-à-Pitre (20.948 bizt.)
* Petit-Bourg (20.528 bizt.)
* Lamentin (13.434 bizt.)
* Goyave (5.060 bizt.)

## Pointepitrear ezagunak

* Francky Vincent, abeslaria
* Rodrigue Beaubois, saskibaloi jokalaria
* Roch-Ambroise Auguste Bébian, hezitzailea
* Jean-Marc Mormeck, boxeolaria
* Firmine Richard, aktorea
* Lilian Thuram, futbolaria
* Stephane Zubar, futbolaria
* Laura Flessel-Colovic, eskrimalaria

## Erreferentziak

* ↑ NBE. World Weather Information Service – Pointe-a-Pitre (Le Raizet Airport). .

## Kanpo estekak

* Webgune ofiziala (Frantsesez)
* Datuak: Q335322
* Multimedia: Pointe-à-Pitre / Q335322
# Pointe-à-Pitreko barrutia

Pointe-à-Pitreko barrutia Guadalupe departamenduaren barruan dagoen Frantziako barruti bat da. 210.875 biztanle ditu 774 kilometro koadrotan. Guztira 14 udalerri ditu. Bere hiriburua Pointe-à-Pitre da.

## Kanpo estekak

* Datuak: Q702083
# Pointe-à-la-Croix (Quebec)

Pointe-à-la-Croix Quebeceko udalerri bat da, Kanadan. Gaspésie–Îles-de-la-Madeleine eskualdean kokatuta dago, eta horren barruan dagoen Avignon konderriko eskualde-udalerria da. 2011ko zentsoaren arabera 1,472 biztanle zituen 394.39 kilometro koadroko azaleran.

## Kanpo estekak

* Datuak: Q3393534
* Multimedia: Pointe-à-la-Croix / Q3393534
# Pello Apezetxea Zubiri

Pello Apezetxea Zubiri (Goizueta, Nafarroa Garaia, 1932ko ekainaren 2a - Etxalar, Nafarroa Garaia, 2022ko martxoaren 17a) euskal apaiza, etnografoa, etnologoa, kultura ekintzailea, idazlea eta ohorezko euskaltzaina izan zen. Ttipi-Ttapa Fundazioaren lehendakaria izan zen, bai eta Herria 2000 Eliza erakundeko kide, eta Usoa nekazari kooperatibaren sorreran ere lan egin zuen. 1955tik 1965era Etxarri Aranazko apaiza eta Parrokiako koruko zuzendaria izan zen.
Idazle oparoa da, euskal kultura eta etnografiari buruzko liburu ugari idatzi baitzituen. 2006ko azaroaren 26an ohorezko euskaltzain izendatu zuten. Aspalditik Etxalarko Andre Maria elizako apaiza izan zen, 2015ean herri horretako apaiz izaten 50 urte bete zituen (1965etik), horregatik Etxalarko parrokiak omenalditxo bat egin zion, oroitzapen seinale gisara.
2017an udalerri horretako disko-formako hilarriei buruzko Joandakoen oroigarriak; Etxalarko hilarriak liburua argitaratu zuen.

## Idazlanak

Zenbait liburu idatzi zituen Etxalarri buruz:
* Etxalarko Usategiak artikulua, Cuadernos de Etnología y Etnografía de Navarra (1999)
* Bi erreka arteko Andre Maria Eliza (2006)
* Etxalarko etxeen izenak [Patxi Salaberrirekin elkarlanean] (2009)
* Etxalarko historiaren zenbait jakingarri (2009). Lehenbiziko atala 800. urtetik 1600. urtera antolatuta dago. Mendez mendeko jakingarriak sartu ta daude: udal kontuak, elizakoak, gerra, kontrabandoa, usategiak, populazioa, argazki zaharrak… 300 orriko liburu mardula eta interesgarria da.
* Joandakoen oroigarriak; Etxalarko hilarriak (2017).

## Erreferentziak

* ↑ «Etxarri Aranazko apaiza izandako Pello Apezetxea hil da - Hiriberri arakil» Guaixe.eus (Noiz kontsultatua: 2022-03-21).
* ↑ Euskaltzaindia. (2004). «Apezetxea Zubiri, Pello» www.euskaltzaindia.eus (Noiz kontsultatua: 2024-08-17).
* ↑ Pello Apezetxea omendu dute Etxalarren 50 urte bete dituelako herrian apez. 2015eko irailaren 16a. Erran.eus
* ↑ «"Joandakoen oroigarriak; Etxalarko hilarriak" liburuari buruz, Pello Apezetxea Zubiri Etxalarko apaiza eta idazlearekin. - Bortziriak» Erran.eus (Noiz kontsultatua: 2024-08-17).
* ↑ Apezetxea Zubiri, Pello; Salaberri Zaratiegi, Patxi. (2009). Etxalarko etxeen izenak. Etxalarko Udala ISBN 978-84-613-5230-2. (Noiz kontsultatua: 2024-08-17).
* ↑ Salaberri, Patxi Xabier. Etxalarko etxeen izenak.pdf. (Noiz kontsultatua: 2024-08-17).
* 1 2 Ttipi ttapa. «Etxalarko etxeen izenak eta historiako zenbait jakingarri azaltzen dituzten bi liburu idatzi ditu Pello Apezetxeak - Mendialdea» Erran.eus (Noiz kontsultatua: 2024-08-17).
* ↑ Xorroxin Irratia. (2017-01-20). «"Joandakoen oroigarriak; Etxalarko hilarriak" liburuari buruz, Pello Apezetxea Zubiri Etxalarko apaiza eta idazlearekin. - Bortziriak» Erran.eus (Noiz kontsultatua: 2024-08-17).

## Kanpo estekak

* ONDARE KULTURALA - Pello Apezetxea Zubiri Etxalar herriko webgune ofizialean, biografia eta hainbat argazkirekin.
* Pello Apezetxearen fitxa irakurgai. Euskaltzaindia.eus
* Pello Apezetxea apezari elkarrizketa. 2017ko urtarrilaren 24a. Noticias de Gipuzkoa (Gaztelaniaz)
* Datuak: Q34835617
# Pello Errota

Pedro Jose Elizegi Maiz (Asteasu, 1840ko abenduaren 23a - Asteasu, 1919ko otsailaren 3a), Pello Errota ezizenez, euskal bertsolaria izan zen. Bizibidez errotaria bazen ere, bertsoa lanbide osagarri gisa erabili zuen lehen bertsolarietakoa izan zen. Umoretsua eta plaza bertsolari bikaina izan zen, Euskal Herriak eman duen bertsolari on eta jorienetarikoa. 1895. urtean Argentinara joan zen, hara joandako euskaldunen aurrean kantatzera.
Mikaela Elizegi bere alabak Antonio Zavalari aitaren bizitzaren gorabeherak kontatu zizkion, eta Zavalak, elkarrizketa haiek grabaturik, Mikaelaren kontakizunak hitzez hitz idatziz jarri eta liburu batean argitaratu zituen: Pello Errotaren bizitza bere alabak kontatua.
Joxepa Inaxi Elizegi bertsolariaren aita ere bazen.

## Bibkliografia

* Pello Errotaren bizitza bere alabak kontatua, Antonio Zavalaren zuzenketekin, Auspoa 32.zk., 1963.
* Mikela Elicegui-ren oroitzapenak, Emak Bakia bilduma, Pamiela, 1993. Aurrekoaren aukeraketa eta egungo idazkeran jasota.
* Pello Errotak jarritako bertsoak bere alabaren argibideakin, Antonio Zavalaren zuzenketekin, Auspoa 33.zk., 1963.
* Pello Errotaren itzala (Pello ta bere senide ta ondorengoen bertso-bilduma) , Antonio Zavalaren zuzenketekin, Auspoa, 1965.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Pedro José Elícegui» Euskomedia (Noiz kontsultatua: 2017-01-17).
* ↑ https://www.euskaltzaindia.eus/dok/iker_jagon_tegiak/auspoa/8580.pdf
* ↑ https://www.euskaltzaindia.eus/dok/iker_jagon_tegiak/auspoa/53989.pdf
* ↑ https://www.euskaltzaindia.eus/dok/iker_jagon_tegiak/auspoa/10675.pdf

## Kanpo estekak

* Zavala, Antonio, Pello Errotaren bizitza bere alabak kontatua, Auspoa, ...euskaltzaindia.eus
* Pello Errotaren bertsoak Klasikoen Gordailuan
* "Ari Naizela, Ari Naizela", Pello Errota eta Txirritaren arteko bertso norgehiagoka entzungai. Garaiko jatorrizko bertsioa.
* Pello Errotaren 30 bertso entzungarri. (Pello Errota hil zeneko 100 urte bete eta gero, Pello Errotaren bizitza bere alabak kontatua liburutik apartatutako 30 ale musikatu dituzte Asteasuko 6. mailako Pello Errota ikastetxeko ikasleek).
* Datuak: Q7161589
* Multimedia: Pello Errota / Q7161589
* Jatorrizko testuak: Egilea:Pello Errota
# Pello Gutierrez

Pello Gutierrez Peñalba (Donostia, 1979) ekoizle eta zinemagilea. Juan Miguel Gutierrezen (1945-1919) euskal zinemagilearen semea da. da. 2007an Zazpi T’erdi sormen-kolektiboaren sortzaileetako bat izan zen, David Aguilar, Juan Miguel Gutiérrez eta Iñaki Sagastumerekin batera. Kolektibo horretan, ez-fikzioan, esperimentazioan, zinema hedatuan eta antzerki-lanetarako ikus-entzunezkoetan dihardute.

## Biografia

2001ean Ikus-entzunezko Komunikazioan lizentziatu zen, eta hurrengo urtean Argazkigintza Zuzendaritzan graduondokoa egin zuen. Zuzendari lanetan dokumentalen munduan hasi zen: Senegal, Guatemala, Txina... Ezagutzen arabera, errealizadorearen alderdi guztietan mugitzen da: argazkigintzan, soinuan, zuzendaritzan, produkzioan... Ikus-entzunezko prestakuntzan ere aritzen da.
Zenbait komikietan gidoilari gisa lan egin du baita ere.

## = Zuzendari gisa

* 2013: Abuztua
* 2018: Zain
* 2024: Erreplika dokumentala. Donostiako Zinemaldian 2024an aurkeztu zen.

### Beste eginbideetan

* 2011: Nao Yik (soinua)
* 2014: Homing (ekoizlea)
* 2016: Mara Mara (argazkilaritza)

## Erreferentziak

* ↑ https://www.sansebastianfestival.com/2019/sariak_eta_epaimahaiak/jurado_seccion_oficial/1/8130/eu
* ↑ https://www.cineclubfas.com/invitados-1/pello-gutiérrez-peñalba
* ↑ https://www.tebeosfera.com/autores/gutierrez_penalba_pello.html

## Kanpo estekak

* Sara Ibarguren: "https://irutxulo.hitza.eus/2024/09/20/doluari-amaiera-emateko-erritual-bat-da-erreplika/"Irutxuloko Hitza, 2 416. zk., 2024ko irailaren 20a, 6-11 or.
* Datuak: Q64853627
# Pello Esnal

Pello Esnal Ormaetxea (Andoain, Gipuzkoa, 1950eko ekainaren 13a - ) Gipuzkoako euskal idazlea da.

## Biografia

Pedagogian lizentziatua da eta irakasle modura aritu ondoren, HABEko Glotodidaktika taldean aritu da lanean, 1981ean sortu zenez geroztik. Ahozko euskara eta literatura landu du urte luzez. Guztira, 18 lehen sari irabazi ditu bertso idatziz, hiru sari jasoak ditu haur literaturaren esparruan eta saiakeran Euskaltzaindiak emandako Manuel Lekuona saria irabazia du.
Euskaltzain urgazlea da 1991z geroztik eta Euskaltzaindiko literatura batzordeko kide da.

## Lanak
### Nobela

* Nada de agua en Madrid (1998, BBK - Euskaltzaindia)

### Haur eta gazte literatura

* Azeri-zuloa (2001, Elkar)
* Zazpi kolore ditu ostadarrak (1991, Erein)
* Nabukodonosor (1991, Elkar)
* Malkos (1990, Elkar)
* Egundokoa haiz, Segundo! (2005, Erein)

### Bertsoa

* Itzuliko naiz (1995, Sendoa)

### Saiakera

* Antonio Zavala, zauria hauspo (2015, Auspoa)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Urkiza, Ana. (2000). «Erreformatorioan kokatu du gazteentzako nobela honen protagonista Pello Esnalek» Berria (Euskaldunon Egunkariaren hemeroteka. 1990-2003.) (Noiz kontsultatua: 2022-03-15).

## Kanpo estekak

* Pello Esnal literaturaren zubitegian
* Datuak: Q12265725
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Polizia Errumanian

Errumaniako segurtasunaz hiru estatu polizia agentzia arduratzen dira, Barne Ministerioaren ardurapean daudenak. Halaber, badaude udalerri guztietan udaltzaingoak.
* Errumaniako Polizia (Poliţia Română)
* Errumaniar Jendarmeria (Jandarmeria Română)
* Errumaniako Mugazaintza Polizia (Poliţia de Frontieră)
* Finantza Goardia (Garda Financiară)
* Udaltzaingoak

## Kanpo estekak

* (Errumanieraz) Errumaniako Poliziaren webgunea.
* Datuak: Q636938
* Multimedia: Police of Romania / Q636938
# Polizia Estonian

Estoniako segurtasunaz Estoniako polizia eta kostazaingoa edo Politsei arduratzen da. Barne Ministerioaren ardurapean diharduten du eta 42 barruti ezberdinetan banatzen da.

## Agentzia

* Politsei: Polizia eta Kostazaingoaren agentzia bateratua.
* Estoniako Barne Segurtasun Zerbitzua (Kaitsepolitseiamet)

## Kanpo estekak

* Datuak: Q5401617
* Multimedia: Police of Estonia / Q5401617
# Polizia Austrian

Austriako segurtasuna, Austriako Barne Ministerio Federalaren Segurtasun Publikorako Zuzendaritza Nagusiaren ardura da.

## Polizia agentziak

* Polizia Federala (Bundespolizei)
* Ikerketa Federal Bulegoa (Bundeskriminalamt)
* Udaltzaingoak
* Airetiko Polizia (Flugpolizei)
* Kartzela Goardia (Justizwache)

## Kanpo estekak

* (Alemanez) Austriako polizia ezberdinei buruzko informazioa Austriako barne ministeritzaren webgunean.
* Datuak: Q448974
* Multimedia: Police of Austria / Q448974
# Polizia Danimarkan

Danimarkako segurtasunaz Danimarkako polizia nazionala edo Rigspolitiet arduratzen da. Barne Ministerioaren ardurapean diharduten du eta 12 barruti ezberdinetan banatzen da. Halaber, Faroe Uharteak eta Groenlandia ere polizia honen ardurapean daude.

## Danimarka

* Rigspolitiet
* Segurtasun Nazionalerako Agentzia (Politiets Efterretningstjeneste)
* Daniar Poliziaren Talde Bereziak (Politiets Aktionsstyrke)

### Faroe Uharteak eta Groenlandia

Nahiz eta lurralde autonomoak izan eta beraien gobernua eduki, segurtasun alorretan gobernu daniarraren ardurapean daude.

## Kanpo estekak

* Datuak: Q3642841
* Multimedia: Police of Denmark / Q3642841
# Polizia Belgikan

Belgikako segurtasunaz polizia federala eta hiri bakoitzeko udaltzaingoak arduratzen dira. Belgika estatu elebiduna denez, polizian herbeheeraz eta frantsesez egiten da.

## Polizia Federala

* Polizia Federala (Federale Politie, Police Fédérale edo Föderale Polizei)

## Udaltzaingoak

Hiri bakoitzak bere udaltzaingoa du, baina udalerri txikien kasuan, bi udalerri edo gehiagoretzako udaltzaingo berdina dago.

## Kanpo estekak

* Datuak: Q1910133
* Multimedia: Police of Belgium / Q1910133